Arjen Robben jirtira mill-football għat-tieni darba fl-età ta' 37 sena Arjen Robben irtira mill-football għat-tieni darba fl-età ta' 37 sena. L-ex internazzjonali Olandiż inizjalment kien dendel iż-żarbun tiegħu fl-2019 qabel ma reġġa' lura d-deċiżjoni li jirritorna mal-ewwel club tiegħu Groningen l-istaġun li għadda. Injuries u l-pandemija tal-coronavirus influwenzaw ħafna t-tieni espejenza tal-winger mal-club u huwa ħabbar id-deċiżjoni tiegħu nhar il-Ħamis. Robben rebaħ żewġ titli tal-Premier League, żewġ League Cups u FA Cup ma' Chelsea matul karriera brillanti. Huwa lagħab ukoll ma' PSV Eindhoven, Real Madrid u Bayern Munich, u kiseb 96 dehra għal pajjiżu, fejn skorja 37 goal. Huwa kiteb fuq Twitter: "Iddeċidejt li ntemm l-karriera attiva tiegħi fil-football, ​​kienet għażla diffiċli ħafna. Irrid nirringrazzja lil kulħadd għall-appoġġ tagħhom li tawni tul is-snin!" Iffirmat minn Claudio Ranieri qabel ma tkeċċa minn Chelsea fl-2004, Robben kellu rwol ewlieni hekk kif il-Blues rebħu titli konsekuttivi taħt il-gwida ta' Jose Mourinho fl-2005 u fl-2006. Fl-2007, huwa nbiegħ lil Real Madrid, iżda, minkejja li rebaħ La Liga fl-ewwel staġun tiegħu, kien ma' Bayern Munich li wera l-aħjar forma tiegħu.